**acum stau în palma ta**

*Daniela Dumitru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

acum pot să stau în palma ta

să mă pierd prin venele tale

și să sorb tristețea care alunecă

odată cu sângele tău

fără să îngheț ori să îmi pierd suflul

pot să te respir și să îți miros sufletul

așa cum miros pădurea

fără să mai fug speriată ba înspre tine

ba cât mai departe de tine

pot să simt căldura care îmi crește în vintre

chiar de acolo de unde

m-am pierdut de mine cândva

până ce respir iar

pentru că, stând în palma ta şi privindu-te,

știu că eu sunt